Diari Oficial de la Generalitat Valenciana


Sumari del DOGV 9871, del 14-06-2024 (2024/5368)

RESOLUCIÓ de 31 de maig de 2024, de la Direcció General de Centres Docents, per la qual s'adscriuen les entitats i ens locals que impartixen programes formatius de qualificació bàsica als corresponents instituts d'Educació Secundària.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9871

Data del DOGV
:   14-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5368


Data del document
:   31-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ensenyament secundari
    * ensenyament professional

RESOLUCIÓ de 31 de maig de 2024, de la Direcció General de Centres Docents, per la qual s'adscriuen les entitats i ens locals que impartixen programes formatius de qualificació bàsica als corresponents instituts d'Educació Secundària. [2024/5368]  
La Direcció General de Formació Professional, de la Conselleria d'Educació, Universitats i Ocupació, ha sol·licitat l'adscripció als corresponents centres públics d'entitats autoritzades per la Resolució de 3 d'abril de 2024 (DOGV 9824, 09.04.2024), per a impartir programes formatius de qualificació bàsica per al curs 2024-2025  
  
Per complir el que establix l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana, es fa necessari adscriure les entitats i ens locals a què fan referència estes autoritzacions al corresponent centre públic.  
Per tot això, i fent ús de les atribucions conferides per l'article 12.1 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), i l'article 30 de l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana, resolc:  
  
Primer  
Als efectes establits en l'Ordre 73/2014, s'adscriuen les entitats autoritzades a impartir programes formatius de qualificació bàsica als corresponents centres públics, segons s'indica en l'annex.  
  
  
Segon  
El que establix esta disposició s'inscriurà en el Registre de Centres Docents de la Comunitat Valenciana.  
  
Tercer  
S'autoritza les direccions territorials d'Educació, Universitats i Ocupació perquè, en l'àmbit de les seues competències respectives, adopten les mesures necessàries per a l'aplicació i el desenvolupament del que es disposa en esta resolució.  
  
Quart  
La present resolució produirà efectes de l'endemà de la seua publicació en el Diari Oficial de la Generalitat Valenciana. No obstant això, els efectes de l'adscripció s'entenen referits a l'inici del curs escolar 2024/2025.  
  
Contra este acte, que no esgota la via administrativa, podrà interposar-se un recurs d'alçada davant la Secretaria Autonòmica d'Educació i Formació Professional en el termini d'un mes comptat des de l'endemà de la seua publicació, segons el que establixen els articles 107, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de maig de 2024.- El director general de Centres Docents: Jorge Cabo Martínez.